als_Latn dik_Latn sag_Latn
Dushi tha se vullneti i qytetarëve është krejtësisht ndryshe me atë të prezantuara nga Exit poll.
“Në tri komuna që konsiderohen bastione nga subjektet e tjera politike, si Skenderaj, Drenasi e Malisheva kemi rënie të pjesëmarrjes në zgjedhje përreth 12 mijë votues. Prandaj vetë përqindja e daljes në zgjedhje është argumenti më i fuqishëm, përballë rezultateve të improvizuara të exit polleve, të cilat kishim rastin t’i shohim të publikuara, nga një organizatë jo profesionale dhe jo kredibile, të cilën kemi mundësi ta shohim zakonisht, vetëm një ditë të vetme dhe atë në ditën e zgjedhjeve. LDK dhe partnerët e saj të koalicionit falënderojnë qytetarët për pjesëmarrje masive në zgjedhje dhe sjellje dinjitoze. Ne besojmë fuqishëm se vullneti i qytetarëve është krejt ndryshe nga subjektet porositëse të Exit Pollit”, tha Dushi.
Ndërsa i pyetur se a do të festojë LDK-ja, ashtu siç kanë paralajmëruar dy partitë e tjera, Dushi tha se ata janë të angazhuar të përfundojë procesi zgjedhor, e jo të festojnë para kohe si partitë tjera, të cilat kanë mungesë përvoje në këto procese.
“Nuk është hera e parë që ne shohim subjektet politike, të cilat dhe në mungesë të një përvoje zgjedhore, festojnë para kohës. LDK megjithatë është e angazhuar ta përmbyllë procesin e zgjedhjeve ”, tha Dushi./KosovaPress/
Kjo web faqe mirëmbahet dhe menaxhohet nga Agjencia e Lajmeve KosovaPress. KosovaPress mban të drejtat e rezervuara me copyright sipas dispozitave ligjore për të drejtat e autorit dhe pronës intelektuale. Përdorimi, modifikimi dhe shpërndarja për qëllime komerciale pa marrëveshje me KosovaPress, ndalohet rreptësisht.
Të gjitha të drejtat e rezervuara nga A.P.L. KosovaPress - COPYRIGHT
2002-2017
als_Latn als_Latn als_Latn als_Latn als_Latn als_Latn unk